text: Asylcenter har medført flere tyverier
  21 november 2012 kl. 09.35
  Butiksejere er trætte af nogle af beboerne på Røde Kors Asylcenter i Juelsminde. Antallet af butikstyverier er nemlig steget, efter centret er kommet til.
  Derfor har lokalpolitiet taget kontakt til ledelsen på asylcenteret. 
  - Jeg bad dem tage fat i alle deres beboere og understrege, hvordan reglerne hænger sammen, siger landpolitiassistent Steen Ibsen til Vejle Amts Folkeblad.
  Det er bl.a. gået udover Rema 1000.
  - Man må selvfølgelig ikke udelukke en hel gruppe mennesker fra sin forretning, men jeg har bedt ledelsen på centeret om at lade beboerne vide, at Rema 1000 ikke er særligt glade for dem lige nu, siger Steen Ibsen til avisen.
  